joelniklaus/EU_Wikipedias huggingface dataset:
Pekinas konvencijas

Pekinas konvencijas ( — Běijīng Tiáoyuē, , , ) bija starptautisku līgumu kopa, ko 1860. gada 18. oktobrī  Ķīnas impērija bija spiesta parakstīt pēc zaudētajiem Opija kariem. 

Ķīnas impērija apņēmās ratificēt 1858. gada Tiaņdzjiņas līgumu un atvērt ārzemju kuģiem izmantot Ķīnas ostas. Britu impērija ieguva kontroli ne tikai pār Honkongas salu, bet arī pār Kouluņas pussalu.
Līgumu ar Krievijas impēriju parakstīja 14. novembrī, Ķīna piekrita ratificēt Aigunas līgumu un atteicās no Usūrijas (tagadējā Piejūras novada), kurā Krievijas impērija 1869. gadā nodibināja Vladivostokas ostu.

Atsauces 

Līgumi ar Ķīnu
Līgumi ar Krieviju
Krievijas vēsture
Ķīnas vēsture
1860. gads
Sovetskaja Gavaņa

Sovetskaja Gavaņa ( — ‘Padomju osta’) ir  pilsēta Habarovskas novadā, Krievijas Federācijas Tālajos Austrumos, kurā 2021. gadā dzīvoja 23,2 tūkstoši iedzīvotāju.
Pilsēta atrodas pie Tatāru šauruma 581 km uz austrumiem no Habarovskas. Baikāla-Amūras maģistrāles gala stacija.

Vēsture 
1853. gadā Krievijas Amerikas kompānijas ekspedīcija oroču apmetnes Hodžo vietā Ķīnas impērijas teritorijā nodibināja tirdzniecības punktu un nosauca to ķeizara Nikolaja I dēla Konstantīna vārdā (Константиновский пост). Krimas kara laikā 1856. gadā apmetni ieņēma britu eskadra un nosauca par Barakudas ostu (Barracouta Harbour), pēc atgūšanas krievi to pārdēvēja par Imperatora ostu (Императорская Гавань). Pēc Pekinas konvencijas noslēgšanas 1860. gadā tā nonāca Krievijas impērijas pakļautībā. 1907. gadā uzcēla lielu kokzāģētavu, kuru iznomāja Austrālijas kompānijai Sleigh and Company.

Pēc Tālo Austrumu Republikas likvidēšanas 1922. gadā to iekļāva Piejūras guberņas sastāvā un 1923. gadā pārdēvēja par Padomju ostu (Советская Гавань), 1940. gadā pārveidoja par militāro ostu un 1941. gadā piešķīra pilsētas tiesības. 
1943. gadā Gulaga ieslodzītie sāka dzelzceļa līnijas Komsomoļska pie Amūras – Sovetskaja Gavaņa būvi, 1944. gadā pie Vaņina līča uzcēla jaunu tirdzniecības ostu. Pēc Otrā pasaules kara būvniecības darbos iesaistīja japāņu karagūstekņus. 1948. gadā Sovetskaja Gavaņa nokļuva Habarovskas novada sastāvā. 
2019. gadā slēdza pēdējo kuģu remonta doku.

Atsauces

Ārējās saites
Šilka

Šilka (, ) ir Aizbaikāla novada upe Krievijas Federācijas Tālajos Austrumos. 
Tās garums ir 560 km, baseins ir 206 000 km2.
Satekot Šilkai un Arguņai, izveidojas Amūras upe.

Vēsture 
Līdz Nerčinskas līguma noslēgšanai 1689. gadā Ķīnas impērija visu Amūras baseinu uzskatīja par savu savu teritoriju, bet pēc līguma stāšanās spēkā jaunā robeža daļēji gāja pa Šilkas upi. 
Pēc Aigunas līguma (1858) nosacījumiem Krievijas impērija piesavinājās arī zemes uz ziemeļiem no Šilkas.

Ārējās saites 

Krievijas upes
Aizbaikāla novads
Amūras pietekas
2019.—2020. gada KHL sezona

2019.—2020. gada KHL sezona bija divpadsmitā Kontinentālās hokeja līgas sezona. Tā sākās  un noslēdzās . Tika pārtraukta 2020. gada 25. martā COVID-19 pandēmijas dēļ.

Šajā sezonā līgu pameta hokeja klubs Bratislavas "Slovan". Kopumā sezonā piedalījās 24 komandas no 6 valstīm.

Rezultāti

Regulārā sezona 
Dati uz 2020. gada 27. februāri.

Zvaigžņu spēle 
2019.—2020. gada KHL sezonas Zvaigžņu spēle notika VTB Arēnā Maskavā, kas ir Maskavas Dinamo mājas arēna.

Izslēgšanas kārta 
Nenotika COVID-19 pandēmijas dēļ.

Atsauces

Ārējās saites 
 Līgas oficiālā mājaslapa

KHL
KHL
2019
Latvijas Top 40 (2022)

Latvijas Top 40 ir nacionālās apraides sabiedriskās radiostacijas Latvijas Radio 5 veidotais iknedēļas populārāko dziesmu saraksts. Šajā rakstā ir apkopots to dziesmu saraksts, kas 2022. gadā Latvijas radiostacijas Latvijas Radio 5 iknedēļas populārāko 40 dziesmu sarakstā "Latvijas Top 40" ieguva pirmo vietu, kā arī gada noslēguma četrdesmit vispopulārākās dziesmas valstī.

Top 40 sastādīšanas princips 
Latvijas Top 40 tiek veidots, apkopojot datus par spēlētākajām dziesmām Latvijas populārākajās Top 40 formāta radiostacijās (airplay), kā arī visvairāk klausītākajām dziesmām mūzikas straumēšanas platformās Spotify un Deezer.

Topa veidošanai dati par nedēļas spēlētākajām dziesmām Latvijā tiek ņemti no šīm radio stacijām:
 European Hit Radio
 Latvijas Radio 5 (Pieci.lv)
 Latvijas Radio 6 (Radio NABA)
 Rietumu Radio
 Radio SWH SPIN
 Star FM
 Radio SWH
 Radio SWH Rock

Bet, lai iegūtu datus par nedēļas spēlētākajām dziesmām Latvijā tiešsaistes platformās, tiek izmantoti dati no: 
 Deezer, kas pieejami šeit; 
 Spotify, kas pieejami šeit.

Iegūtie dati ir dziesmu saraksts ar reižu skaitu, cik tā bieži ir spēlēta konkrētās nedēļas ietvaros. Šis saraksts tiek sadalīts rangā sākot no 50, tātad populārākā dziesma saņem 50 punktus, nākamā 49 un tā tālāk, ja atskaņojumu skaits ir vienāds, tad dziesma saņem vienādus ranga punktus, bet viena vieta zem tās saņem par attiecīgo punktu skaitu mazāk. Vienīgais izņēmums ir Deezer, kas atskaņojumu skaitu nerāda, tāpēc šis saraksts tiek vienkārši sakārtots no 50 un uz leju.

Šāda veida datu apstrāde izslēdz gadījumus, kad viena radio stacija spēlē dziesmu ar atskaņojumu skaitu, piemēram, 90, bet citās radio stacijās tā spēlēta netiek, bet topā tāda visticamāk iekļūtu, jo citas dziesmas, pat gadījumos, ja tiek spēlētas vairākās radio stacijās, šādu atskaņojumu skaitu var neiegūt. Šajā metodē topā iekļūst dziesmas, kas ir pārstāvētās vairākās radio stacijās, tātad sasniedzot plašāku klausītāju loku.

Kad dati ir savākti un sakārtoti, tiek izveidots vienots dziesmu saraksts, novienādoti dziesmu nosaukumi un saskaitīts, kurai dziesmai ir augstāka kopējā ranga summa — augstāka ranga summa attiecīgi ir augstāka vieta topā.

Pirmās vietas dziesmu saraksts

Skatīt arī 
 Latvijas Top 40
 Latvijas Radio 5

Atsauces

Ārējās saites 
 Oficiālā Latvijas Top 40 mājaslapa
 Latvijas Top 40 mūzikas straumēšanas vietnē Spotify

Latvijas Radio
2022. gads mūzikā
Baiļu rags (1962. gada filma)

"Baiļu rags" () ir 1962. gada noir psiholoģiskā trillera filma, kuras režisors ir Dž. Lī Tompsons. Filmā galvenās lomas atveido Gregorijs Peks, Roberts Mičums un Pollija Bergena. Filma ir balstīta uz Džona Makdonalda 1957. gada romāna The Executioners. Filmas pirmizrāde notika .

Filma ir par advokātu (Peks) un viņa ģimeni, ko vajā izvarotājs (Mičums), kuru viņš palīdzēja ielikt cietumā.

1991. gadā režisors Mārtins Skorsēze uzņēma filmu ar tādu pašu nosaukumu. Arī tajā filmā piedalījās Peks un Mičums.

Ārējās saites 

1962. gada filmas
ASV filmas
Universal Pictures filmas
Saruna (filma)

"Saruna" () ir 1974. gada ASV mistisks trilleris, kura režisors, producents un scenārija autors ir Frānsiss Fords Kopola. Filmā galvenās lomas atveido Džīns Hekmens, Džons Kazeils, Alens Gārfīlds, Sindija Viljamsa, Frederiks Forests, Harisons Fords, Terija Gāra un Roberts Djuvals.

Filma ir par novērošanas firmas ekspertu (Hekmens) un morālo dilemmu, ar kuru viņš saskaras, kad viņa ieraksti atklāj iespējamu slepkavību.

Pēc Kopolas teiktā, galvenā iedvesma filmai "Saruna" bija Mikelandželo Antonioni filma "Fotopalielinājums" (1966). Tā kā filma tika izlaista tikai pāris mēnešus pēc Ričarda Niksona atkāpšanās no prezidenta amata, Kopola uzskatīja, ka skatītāji filmu interpretēja kā reakciju uz Votergeitas skandālu. Filmas pirmizrāde notika 1974. gada Kannu kinofestivālā, kur tā saņēma Zelta palmas zaru, augstāku kinofestivāla balvu. Filma tika nominēta trīs Amerikas Kinoakadēmijas balvām kategorijās labākā filma, labākais oriģinālscenārijs un labākā skaņa. 1995. gadā filma tika iekļauta ASV Kongresa bibliotēkas Nacionālais kinoreģistrā kā "kulturāli, vēsturiski vai estētiski nozīmīga filma".

Atsauces

Ārējās saites 

1974. gada filmas
ASV filmas
Frānsisa Forda Kopolas filmas
Paramount Pictures filmas
Neskaties augšup

"Neskaties augšup" () ir 2021. gada ASV satīriska zinātniskās fantastikas filma, kuras režisors, scenārija autors un viens no producentiem ir Ādams Makejs. Filmā galvenās lomas atveido Leonardo Di Kaprio, Dženifere Lorensa, Robs Morgans, Džona Hills, Marks Railenss, Tailers Perijs, Timotijs Šalame, Rons Pērlmans, Ariana Grande, Kid Cudi, Himešs Patels, Melānija Linskeja, Keita Blanšeta un Merila Strīpa.

Filma ir par diviem astronomiem (Di Kaprio un Lorensa), kuri mēģina brīdināt cilvēci par tuvojošos komētu, kas iznīcinās civilizāciju.

Filma tika izrādīta atsevišķos ASV kinoteātros, bet kopš  "Neskaties augšup" ir pieejama straumēšanas servisā Netflix. Filma ieguva dalītus kritiķu vērtējumus. Filma tika iekļauta gan National Board of Review, gan Amerikas Kinoinstitūta 2021. gada 10 labāko filmu sarakstā.

Atsauces

Ārējās saites 

2021. gada filmas
ASV filmas
Ādama Makeja filmas
Halhingolas kampaņa

Halhingolas kampaņa jeb Halhingolas konflikts, arī Halhingolas kaujas () un Nomonhanas incidents (), bija viena no Japānas impērijas militārajām sudursmēm ar PSRS, kas sākās 1939. gada 11. maijā kā abu lielvalstu satelītu — Mongolijas Tautas Republikas un Mandžukuo robežsargu konflikts pie Halhas upes un beidzās ar liela mēroga karadarbību, kurā no 3. jūlija līdz 22. augustam Sarkanās armijas un Mongolijas apvienotā 1. armijas grupa Georgija Žukova vadībā ar apmēram 70 000 karavīriem, 450 tankiem un vairāk nekā nekā 500 lidmašīnām spēja uzvarēt 6. Japānas armiju.

Kampaņas laikā Maskavā notika PSRS un Vācijas sarunas, kas beidzās ar Rībentropa-Molotova pakta noslēgšanu 23. augustā.

Atsauces 

Kaujas ar PSRS piedalīšanos
Kaujas ar Japānas piedalīšanos
1939. gads
Hopjora

Hopjora () ir upe, Donas kreisā krasta pieteka Krievijas dienvidos. Upes kopējais garums ir 879 km.

Pilsētas upes krastos (no iztekas līdz ietekai) ir Balašova, Borisogļebska, Urjupinska, Novohopjorska.

Atsauces

Ārējās saites 

Krievijas upes
Dona
Volgogradas apgabals
Voroņežas apgabals
Saratovas apgabals
Penzas apgabals
Lielā kloāka

Lielā kloāka bija Senās Romas kanalizācija. Tā tika uzcelta 610.g. p.m.ē. valdnieka Tarkvīnija Senā valdīšanas laikā. Sākotnēji tā bija domāta kā drenāžas kanāls, tajā sāka novadīt arī notekūdeņus. Notekūdeņi radīja smaku, tādēļ vēlāk kanālus ierīkoja pazemē vai nosedza. Lielās kloākas kanalizācija noslēdzās ar ieteku Tibras upē.

Atsauces 

Senā Roma
Kanalizācija
Infrastruktūra
Pamatinstinkts (filma)

"Pamatinstinkts" () ir 1992. gada neo-noir erotiskais trilleris, kura režisors ir Pols Verhovens. Filmā galvenās lomas atveido Maikls Daglass, Šerona Stouna, Džordžs Dzundza, Džīna Tripelhorna un Veins Naits.

Filma ir par Sanfrancisko policijas detektīvu Niku Kuranu (Daglass), kurš, izmeklējot bagātas rokzvaigznes brutālu slepkavību, uzsāk attiecības ar galveno aizdomās turamo.

"Pamatinstinkts" pirmizrāde notika . Filma saņēma dalītus kritiķu vērtējumus, pozitīvi izceļot aktierspēli, mūziku un montāžu. Neskatoties uz kritiķu vērtējumiem un protestiem, filma kļuva par 1992. gada ceturto ienesīgāko filmu, nopelnot 352,9 miljonus ASV dolārus. Filma tika nominēta divām Amerikas Kinoakadēmijas balvām kategorijās labākā montāža un labākā oriģinālmūzika. 2006. gadā iznāca filmas turpinājums "Pamatinstinkts 2", arī ar Šeronu Stounu galvenajā lomā.

Atsauces

Ārējās saites 

1992. gada filmas
ASV filmas
Apvienotās Karalistes filmas
Francijas filmas
Pola Verhovena filmas
Videodroms

"Videodroms" () ir 1983. gada Kanādas zinātniskās fantastikas šausmu filma, kuras režisors un scenārija autors ir Deivids Kronenbergs. Filmā galvenās lomas atveido Džeimss Vudss, Sonja Smitsa un Debija Harija.

Filmas darbība norisinās 80. gadu sākumā Toronto.Tā ir par neliela televīzijas kanāla vadītāju, kurš uzduras apraides signālam, kurā attēlots šovs "Videodroms", kas sastāv tikai no vardarbības un spīdzināšanas. Cenšoties atrast signāla avotu un piedzīvojot arvien vairāk halucinācijas, viņš atklāj sazvērestību, kas ir saistīta ar prāta kontroli.

"Videodroms" pirmizrāde notka . Šī bija pirmā Kronenberga filma, ko izplatīja kāda no lielajām Holivudas kinostudijām. Ar līdz tam lielāko budžetu no viņa filmām, "Videodroms" bija finansiāli neveiksmīga, nopelnot tikai 2,1 miljonu ASV dolārus pie 5,9 miljonu budžeta. Tā tiek uzskatīta par kulta filmu un par vienu no Kronenberga labākajām filmām.

Atsauces

Ārējās saites 

1983. gada filmas
Kanādas filmas
Deivida Kronenberga filmas
Šausmu filmas
Lazarete (filma)

"Lazarete" () ir 1970. gada ASV melnā kinokomēdija, kuras režisors ir Roberts Oltmens. Filmā galvenās lomas atveido Donalds Saterlends, Eliots Gūlds, Toms Skerits, Selija Kelermane, Roberts Djuvals, Rodžers Bouens, Renē Oberžonuā un Deivids Ārkins. Filma balstīta uz Ričarda Hukera 1968. gada grāmatas MASH: A Novel About Three Army Doctors motīviem.

Filma attēlo medicīnas personāla vienību, kas Korejas kara laikā atrodas lazaretē (Mobile Army Surgical Hospital).

"Lazarete" pirmizrāde notika . 1970. gada Kannu kinofestivālā tā saņēma Zelta palmas zaru, festivāla augstāko apbalvojumu. Filma tika nominēta piecām Amerikas Kinoakadēmijas balvām, tai skaitā kategorijā labākā filma, iegūstot balvu kategorijā labākais adaptētais scenārijs. 1996. gadā filma tika iekļauta ASV Kongresa bibliotēkas Nacionālajā kinoreģistrā kā "kulturāli, vēsturiski vai estētiski nozīmīga filma". Filma iedvesmoja televīzijas seriālu "Lazarete", kas no 1972. līdz 1983. gadam tika pārraidīts CBS kanālā.

Atsauces

Ārējās saites 

1970. gada filmas
ASV filmas
Roberta Oltmena filmas
K-Pax

K-Pax () ir 2001. gada ASV un Vācijas zinātniskās fantastikas filma, kuras režisors ir Īens Softlijs. Filmā galvenās lomas atveido Kevins Speisijs, Džefs Bridžess, Elfrī Vudvarda un Marija Makkormaka.

Filma ir par psihiatriskās slimnīcas pacientu, kurš apgalvo, ka nāk no planētas K-Pax.

"K-Pax" pirmizrāde notika . Filma saņēma dalītus kritiķu vērtējumus, īpaši izceļot Speisija un Bridžesa aktierspēli.

Atsauces

Ārējās saites 

2001. gada filmas
ASV filmas
Vācijas filmas
Zinātniskās fantastikas filmas
Mākslīgā ekosistēma

Mākslīgā ekosistēma ir ekosistēma, kas radīta ar cilvēka palīdzību. Šīs ekosistēmas nevar pastāvēt bez cilvēka, tās ir regulāri jākopj, pretējā gadījumā tās aizaugs. Mākslīgās ekosistēmas tiek radītas ar mērķi apmierināt cilvēku vajadzības - mājokli, pārtiku, transportu un atpūtu.

Mākslīgās ekosistēmas piemēri 

 Tīrumi
 Dārzi
 Parki
 Pilsētas
 Ūdenstilpes (dīķi, akvāriji)

Atsauces 

Ekosistēmas
Maltas vanags

"Maltas vanags" () ir 1941. gada ASV film noir filma, kuras režisors un scenārija autors ir Džons Hjūstons. Filmā galvenās lomas atveido Hamfrijs Bogarts, Mērija Astore, Gladisa Džordža, Pēters Lorre, Bārtons Makleins, Lī Patriks un Sidnijs Grīnstrīts. Filma ir balstīta uz Dešila Hemita 1931. gada grāmatas ar tādu pašu nosaukumu.

Filma ir par Sanfrancisko privātdetektīvu (Bogarts), kurš uzņemas lietu, kas ir saistīta ar trīs noziedzniekiem, kuri sacenšas, lai iegūtu dārgu statueti.

"Maltas vanags" pirmizrāde notika . Filmu nominēja trim Amerikas Kinoakadēmijas balvām kategorijās labākā filma, labākais aktieris otrā plāna lomā (Grīnstrītam) un labākais adaptētais scenārijs. Filma bija viena no pirmajām 25 filmām, kuru 1989. gadā iekļāva ASV Kongresa bibliotēkas Nacionālajā kino reģistrā kā "kulturāli, vēsturiski vai estētiski nozīmīga filmu". "Maltas vanags" tiek uzskatīta vienu no film noir žanra aizsācējām.

Atsauces

Ārējās saites 

1941. gada filmas
ASV filmas
Džona Hjūstona filmas
Film noir
Stenogrāfija

Stenogrāfija (arī tahigrāfija, brahigrāfija) ir ātrraksta metode, kas rakstītājam dod iespēju pierakstīt runāto tikpat ātri, kā tiek runāts. Rakstā lieto īpašas zīmes un saīsinājumus, kā arī daudz vienkāršākas rakstu zīmes. Šāds pieraksts mēdz būt pat 4-7 reizes ātrāks nekā parasts pieraksts.

Atsauces
Pantogrāfs (rīks)

Pantogrāfs ir mehānisks darbarīks zīmējumu palielināšanai vai samazināšanai, kā arī pārzīmēšanai. Šādu ierīci izgrudroja grieķu matemātiķis un mehāniķis Hērons no Aleksandrijas (ap 20.-62.g).

Atsauces 

Darbarīki
Malleoli

Malleoli ir īpašas ar katapultu šaujamas ugunīgas bultas. Ieliktnī aiz bultas uzgaļa atradās no pakulām, sveķiem, sēra un naftas darināts degmaisījums, kas nenodzisa, kad bultu izšāva. Šo bultu pirmo reizi aprakstīja romiešu vēsturnieks Amiāns Marcelīns 390.g.

Atsauces
Triēra

Triēra ir karakuģa veids, kas radīts Grieķijā. Kuģi airēja līdz pat 170 airētāju, kas atradās kuģa abās pusēs un katrs airēja vienu airi. Kuģis tika aprīkots ar metāla tarānu, lai varētu pretinieku kuģus nogremdēt vai padarīt manevru nespējīgus. Kuģis radās ap 700.g. p.m.ē. un to izveidoja, uzlabojot feniķiešu kuģu konstrukciju.

Atsauces 

Karakuģi
Alī Šariatī

Alī Šariatī Mazinānī (farsi: علی شریعتی مزینانی, dzimis 1933. gada 23. novembrī, miris 1977. gada 18. jūnijā) bija irāņu revolucionārs un sociologs, kurš fokusējās uz reliģijas socioloģiju. Viņš tiek uzskatīts par vienu no ievērojamākajiem 20. gadsimta Irānas domātājiem, un tiek saukts par Irānas revolūcijas ideologu, kaut gan viņa idejas netika izmantotas izveidotās islāma republikas pamatā.

Alī Šariatī ieņem īpašu vietu islāma filozofijā. No vienas puses, viņš bija revolucionārā šiīsma teorētiķis, islāma reformatoru kustības pārstāvis. No otras puses, Šariatī, būdams Sorbonnas Universitātes absolvents, un tāda filozofa draugs kā Sartrs, dziļi ietekmējās no rietumu filozofijas, galvenokārt no eksistenciālisma un marksisma. Viņš apzinājās islāma mācības svarīgumu, un apgalvoja, ka ir nepieciešamība pēc nopietnas islāma reformas, izmantojot rietumu filozofijas idejas, kuras kritizē kapitālistiskās sistēmas ekonomiskos un ideologiskos aspektus. Viņš kritizēja rietumu kultūru, industriālās un patērētāju sabiedrības, taču tajā pašā laikā uzskatīja, ka musulmaņiem pirms rietumu kultūras kritizēšanas ir jāiepazīstas ar to, lai adekvāti tai oponētu. Pēc Šariatī domām, eksistenciālisma un marksisma ideoloģiju trūkumus var atrisināt ar islāma palīdzību. Viņš centās demonstrēt islāma pārākumu un islāma universālo revolucionāro protesta ideoloģiju. Savu šīisma versiju viņš sauca par revolucionāro jeb sarkano šīismu, ko viņš kontrastēja ar nerevolucionāro jeb melno šīismu.

Attiecībā uz varas jautājumu, Šariatī uzskatīja, ka islāma reformas misija ir jāīsteno visizglītotākajai sabiedrības daļai jeb ulāmai. Pēc viņa domām tie bija cilvēki, kuriem ir zināšanās, un kuri apzinās savas sabiedrības problēmas, un jūt atbildību par islāma likteni. Šajā gadījumā runa ir par zināšanām, kuras ir iegūtas, mācoties islāma zinātnes, vienlaikus saņemot laicīgo izglītību, jo zināšanas ir "gaisma, kuru iededz Allāhs sirdī katram, kurš to vēlas". Par reliģiskā līdera paraugu Šariati uzskatīja imāmu Homeinī.

Atsauces 

Islāma ideologi
Musulmaņu reliģiskie līderi
Irānas cilvēki
Patriks Peterson

Patriks Peterson, pilnā vārdā Elviss Patriks Pētersons (dzimis 2001. gada 28. februārī), ir latviešu dziedātājs, dziesmu autors un mūzikas producents.

Biogrāfija 
Patriks bijis muzikāls no agras bērnības, uz pirmajām klavieru nodarbībām sācis iet jau 6 gadu vecumā.

2016. gadā absolvēja Ādažu Mākslas un Mūzikas skolu klavierspēlē, vairākus gadus piedalījās mūzikas skolas orķestrī un dziedāja vairākos ansambļos, kā arī pie dažādiem pedagogiem apguva pamatus ģitāras un kontrabasa spēlē.

Pirmās oriģināldziesmas angļu valodā Patriks sācis rakstīt 16 gadu vecumā, neilgi pēc tam tās pirmo reizi prezentēja mūzikas un mākslas festivālā "Bildes" 2018. un 2019. gadā, pēc kā ieguva klausītāju atzinību.

2020. gadā absolvēja Rīgas Valsts 1. ģimnāziju.

Dziesmu rakstīšanas nometnes RIGaLIVE sestajā sesijā iepazinās ar producentu Kasparu Ansonu un dziedātāju Oskaru Deigeli, ar kuriem sadarbojās un 2020. gada novembrī izdeva savu pirmo singlu "Parā’ man!". Singls guvis panākumus vairākās radio stacijās, iekļūstot top virsotnēs. 

2021. gada decembrī izdeva savu otro singlu “Can’t Get You Outta My Head”. Ar dziesmu piedalījās Eirovīzijas Latvijas nacionālajā atlasē — Supernovā. Taču finālā netika.

Diskogrāfija

Atsauces

Ārējās saites 
 Spotify
 Instagram profils
 Facebook profils
 TikTok profils
 Twitter profils

2001. gadā dzimušie
Latvijas mūziķi
Vienkārši asinis

"Vienkārši asinis" () ir 1984. gada ASV neatkarīga neo-noir kriminālfilma, kuras veidotāji ir Džoels un Ītans Koeni. Filmā galvenās lomas atveido Džons Gecs, Frānsisa Makdormanda, Dens Hedaja, Sems Ārts Viljamss un Emets Volšs. "Vienkārši asinis" ir pirmā Koenu brāļu veidotā filma, kā arī pirmā pilnmetrāžas filma, kurā piedalās Džoela Koena sieva Makdormanda.

Filma ir par kādu Teksasas bārmeni, kuru mēģina nogalināt, kad viņa priekšnieks atklāj, ka viņam ir mīlas dēka ar viņa sievu.

"Vienkārši asinis" ieguva plašas kritiķu atzinības. 2001. gadā filma tika iekļauta AFI 100 gadi... 100 trilleri saraksta 98. vietā.

Atsauces

Ārējās saites 

1984. gada filmas
ASV filmas
Pirmatnējās bailes

"Pirmatnējās bailes" () ir 1996. gada ASV trilleris, kura režisors ir Gregorijs Hoblits. Filmā galvenās lomas atveido Ričards Gīrs, Lora Lineja, Džons Mahonijs, Elfrī Vudvarda, Frānsisa Makdormanda un Edvards Nortons. Šī bija Nortona kino debija.

Filma ir par Čikāgas advokātu (Gīrs), kurš uzskata, ka viņa klients un apsūdzētais, altāra zēns (Nortons), ir nevainīgs katoļu priestera slepkavībā.

Neskatoties uz jauktām kritiķu atsauksmēm, "Pirmatnējās bailes" bija finansiāli veiksmīga filma, nopelnot 102,6 miljonus ASV dolārus pie 30 miljonu budžeta. Nortons tika nominēts Amerikas Kinoakadēmijas balvai kategorijā labākais aktieris otrā plāna lomā un ieguva Zelta globusa balvu kā labākais aktieris otrā plāna lomā.

Atsauces

Ārējās saites 

1996. gada filmas
ASV filmas
Vakarnakt Soho

"Vakarnakt Soho" () ir 2021. gada Apvienotās Karalistes psiholoģiska šausmu filma, kuras režisors ir Edgars Raits. Filmā galvenās lomas atveido Tomasina Makenzija, Anja Teilore Džoja, Mets Smits, Maikls Adžao, Terenss Stemps un Daiena Riga.

Filma ir par jaunu meiteni, kura dodas uz Londonu, lai kļūtu par modes dizaineri. Mistiskā veidā viņa naktīs nokļūst 60. gadu Londonā, kur sastop savu elku, jaunu dziedātāju.

"Vakarnakt Soho" pirmizrāde notika 2021. gada Venēcijas kinofestivālā. Filma saņēma pārsvarā pozitīvas kritiķu atsauksmes, īpaši izceļot mākslinieka darbu, kinematogrāfiju, režiju un aktieru sniegumu.

Atsauces

Ārējās saites 

2021. gada filmas
Apvienotās Karalistes filmas
Universal Pictures filmas
Edgara Raita filmas
Sems Kendrikss

Sems Kendrikss (; dzimis  Oušensaidā, ASV) ir amerikāņu vieglatlēts, startē kārtslēkšanas sacensībās. Viņš ir  bronzas medaļas ieguvējs un divkārtējs pasaules čempions (2017, 2019). Kendriksam pieder ASV rekords kārtslēkšanā.

Personīgie rekordi

Ārējās saites 

1992. gadā dzimušie
ASV vieglatlēti
Olimpiskās bronzas medaļas ieguvēji
2016. gada vasaras olimpisko spēļu dalībnieki
Kārtslēcēji
Olimpiskie bronzas medaļnieki vieglatlētikā
Rodeo (Trevisa Skota albums)

Rodeo ir 2015. gada repera Trevisa Skota pirmais studijas mūzikas albums. Tas tika izdots 4. septembrī 2015. gadā caur Epic Records.

Antidote ir vislielākā dziesma šajā albumā, kas sasniedza top 20 US Billboard Hot 100.

Dziesmas  

1. 3500

2. Antidote
Network File System

NFS jeb Tīkla failu sistēma (angļu: Network File System) ir failu sistēmas protokols, kurš ļauj klienta datora lietotājam piekļūt failiem datortīklā līdzīgi kā tiek piekļūts vietējai krātuvei. NFS, tāpat kā daudzi citi protokoli, balstās uz Open Network Computing Remote Procedure Call (ONC RPC) sistēmu. NFS ir atvērts IETF standarts, kas definēts komentāru pieprasījumā (RFC), kas ļauj ikvienam ieviest protokolu. NFS tīkla protokolu Sākotnēji izstrādāja Sun Microsystems 1984. gadā.

NFS laika gaidā ir uzlabots, kā rezultāta ir izveidojušās vairākas versijas, tādas kā NFSv1, NFSv2, NFSv3 un NFSv4.
Aktau

Aktau (), iepriekš zināma kā Ševčenko (, 1964–1991), ir pilsēta Manghistau apgabalā Kazahstānas rietumos Kaspijas jūras krastā.

Vēsture 
Krievijas impērija anektēja agrākās Hivas hanistes ziemeļrietumu daļu 1873. gadā, 1881. gadā izveidoja Aizkaspijas apgabalu.
1958. gadā urāna rūdas raktuvju strādniekiem izveidoja slēgto apmetni, ko nosauca par Gurjevu-20 (Гурьев-20). 1964. gadā tai piešķīra pilsētas tiesības un nosaukumu Ševčenko, bet 1991. gadā kazahu vārdu Aktau.

Ārējās saites 

Kazahstānas pilsētas
Kabotāžas kuģis

Kabotāžas kuģis ir preču, kravu vai pasažieru pārvadātājs piekrastes maršrutos starp divām ostām vienā un tajā pašā valstī. Tomēr šos mazas iegrimes kuģus var izmantot arī starptautiskajos pārvadājumos, ja tie notiek vienas salas vai kontinenta robežās. Kabotāžas kuģu mazā iegrime nozīmē to, ka tie var iet cauri rifiem, kas lielas iegrimes jūras kuģiem nav iespējams. Šie kuģi spēj iekraut un izkraut kravas seklās ostās.

Otrais pasaules karš 

Otrā pasaules kara laikā kabotāžas kuģi bija pieprasīti karaspēka atbalstam visā pasaulē. Pirms otrā pasaules kara un tā laikā pēc Savienoto Valstu Jūrniecības Komisijas (United States Maritime Commission — angļu val.) pasūtījuma būvētos mazos kravas kuģus apzīmēja kā N3 un C1 tipa kuģus. Abus lietoja kravu pārvadāšanai īsos piekrastes reisos. Apvienotās Karalistes Valdība kā tirdzniecības kuģi kabotāžas pārvadājumiem izmantoja Empire kuģa tipu Empire F. Karalistes jūrnieki šos kuģus dēvēja par CHANT, iespējams tādēļ, ka tiem bija tāda pati korpusa forma. Gan ASV, gan Apvienotajai Karalistei bija arī kabotāžas tankkuģi. Apvienotā Karaliste izmantoja Empire kabotāžas tankkuģus un tankkuģus T1. Vairums kabotāžas kuģu tika apbruņoti, piemēram ar 5 collu (127 mm) aizmugurējo lielgabalu, 3 collu (76,2 mm) priekšgala zenītlielgabalu un Oerlikon 20 mm zenītlielgabalu. Pēc kara bruņojumu noņēma un daudzus kuģus pārdeva privātiem uzņēmumiem visā pasaulē.

Piezīmes un atsauces

Ārējās saites 

 Historia y Arqueología Marítima - Los buques cargueros tipo N3. N3 tipa kuģa shēmas un attēli. 
 Cūku līča iebrukums. Attēli ar kuģa Houston nogremdēšanu. 

Kuģu tipi
Piknometrs

Piknometrs ir cieši noslēdzams stikla trauks ar zināmu tilpumu un svaru. Piepildot šo trauku un nosverot to, iespējams precīzi noteikt šķidruma blīvumu. Pastāv arī gāzēm un cietvielām paredzēti piknometri. Pirmais zināmais piknometram līdzīgas ierīces izgudrotājs ir persiešu zinātnieks Al-Bīrūnī.

Atsauces 

Mērinstrumenti
Koge

Koge ir burukuģu veids, kura uzbūves princips bija aizgūts no vikingu garajiem kuģiem. Koge ir vienmasta buru kuģis, 20-30m garš. Tam bija rājtakelēta bura un nostiprināta stūre.

Kuģis radies 13.gs., kuru izmantoja visādu preču apgādei Ziemeļeiropā un Austrumeiropā. Koges kuģu būvniecības paņēmiens ilgu laiku bija noslēpums, taču 1962. gadā Vācijā tika atrasta Brēmenes Hanzas koge.

Atsauces 

Kuģu tipi
Kuģniecības vēsture
Pildrežģis

Pildrežģis ir mājas karkasa būves paņēmiens, kas sastāv no plakana vai telpiska režģojuma, ko veido no stabiem un pildījuma. Karkass sastāv no balstiem, gulšņiem, ielogiem, atgāžņiem un sijām, kas gatavoti no ozolkoka un savienoti viens ar otru ar tapām. Pildījums sastāv no apmesta pinuma, ar salmiem aptītiem koka stabiem, māla, ķieģeļu vai akmeņu mūra.

Atsauces 

Ēku inženierija
Viduslaiku arhitektūra
Kokapstrāde
Taldikorghana

Taldikorghana (), agrāk — Taldikurgāna (), ir Almati apgabala galvaspilsēta Kazahstānā.

Vēsture 
Pēc pievienošanas Krievijas impērijai tagadējās pilsētas vietā 1869. gadā krievu pārceļotāji nodibināja Gavrilovkas ciematu. 1920. gadā to pārdēvēja par Taldikurgānu. 1944. gadā tā ieguva pilsētas statusu. No 1944. līdz 1959. gadam un no 1967. līdz 1997. gadam tā bija Kazahijas PSR Taldikurgānas apgabala centrs. 1993. gadā pilsētu pārdēvēja par Taldikorghanu, kopš 
2001. gada tā ir Almati apgabala centrs.

Atsauces

Ārējās saites 

Kazahstānas pilsētas
Anhela Agilara

Anhela Agilara Alvaresa (; dzimusi Losandželosā, Kalifornijā 2003. gada 8. oktobrī) ir meksikāņu izcelsmes amerikāņu dziedātāja, kas pārstāv meksikāņu reģionālo mūziku.

Viņa ieguva ievērojamu atzinību pēc dziesmas “La Llorona” atskaņošanas 19. ikgadējā Latin Grammy balvu pasniegšanas ceremonijā 2018. gadā. Viņa ir meksikāņu dziedātāja un aktiera Antonio Agilara mazmeita.

Viņas pirmais solo studijas albums Primero soy Mexicana (2018) guva kritiķu atzinību un panākumus. Viņa ir nominēta Grammy balvai un divām Latin Grammy balvām, padarot viņu par vienu no jaunākajām māksliniecēm, kas nominēta abām balvām.

Atsauces

Ārējās saites
Džungārija

Džungārija (; , Junghariyä) ir vēsturisks un ģeogrāfisks subreģions Siņdzjanas Uiguru autonomā reģiona ziemeļu daļā Ķīnas Tautas republikas rietumos. Tās platība ir aptuveni , no kā lielāko daļu aizņem Džungārijas baseins, kura vidū atrodas Gurbantiungiuta tuksnesis (Gobi rietumu daļa). Krasi kontinentāls klimats, lielākā pilsēta ir reģiona galvaspilsēta Urumči, kas atrodas Tjanšana priekškalnē. 
Senatnē no Džungārijas karagājienos uz Eiropu un Āzijas rietumu daļu devās huņņi, mongoļi, oiroti, kalmiki un citas nomadu tautas. No 1635. līdz 1758. gadam šo reģionu pārvaldīja Džungārijas haniste.

Ģeogrāfija 
Džungārija ieņem plašu un samērā līdzenu baseinu starp Tjanšanas un Džungārijas Altaja grēdām. Austrumos Džungārijas baseins sašaurinās un pāri da;zām zemām izciļņu grēdām saistās ar Mongolijas līdzenumiem. Rietumos to norobežo diezgan augsta kalnzeme, augstākās izciļņu grēdas ir Tarbagatajs, Džairs, Saurs u.c., kas saista Tjanšanu ar Altaju. Divās vietās starp kalniem paliek plašas starpas, pa kurām Džungārijas baseins saplūst ar Kazahstānas zemumu. Pa vienu tek Urunga un Melnā Irtiša, bet otrā starpā, ko dēvē par Džungārijas vārtiem, atrodas vairāki ezeri — Elbinors, Alakuls un Balhašs.

Atsauces

Ārējās saites 

Ķīnas ģeogrāfija
Ieplakas
Līdzenumi
Reiz rietumos

"Reiz rietumos" (, ) ir 1968. gada itāļu spageti vesterns, kura režisors ir Serdžo Leone. Filmā galvenās lomas atveido Klaudija Kardināle, Henrijs Fonda, Džeisons Robardss un Čārlzs Bronsons.

Filma ir par noslēpumainu svešinieku ar mutes harmonikām, kurš apvienojas ar noziedznieku, lai aizsargātu jaunu sievieti no nežēlīga slepkavas, kas nogalināja viņas ģimeni.

Filmas pirmizrāde notika , Itālijā. Eiropas kinoteātros filma bija finansiāli veiksmīga, tomēr ASV versija, kas tika saīsināta no 166 līdz 145 minūtēm, bija neveiksmīga. "Reiz rietumos" ir pirmā filma no Leones "reiz" triloģijas. Tai sekoja Duck, You Sucker! (1971) un "Reiz Amerikā" (1984). 2009. gadā filma tika iekļauta ASV Kongresa bibliotēkas Nacionālajā kino reģistrā kā "kulturāli, vēsturiski vai estētiski nozīmīga filma".

Atsauces

Ārējās saites 

1968. gada filmas
Itālijas filmas
ASV filmas
Paramount Pictures filmas
Dzīvoklis (filma)

"Dzīvoklis" () ir 1960. gada ASV romantiska komēdija, kuras režisors, producents un viens no scenārija autoriem ir Billijs Vailders. Filmā galvenās lomas atveido Džeks Lemons, Šērlija Makleina, Freds Makmarijs, Rejs Volstons un Edija Adamsa.

Filma ir par apdrošināšanas darbinieku, kurš, cerot uzkāpt pa karjeras kāpnēm, ļauj kolēģiem izmantot savu dzīvokli ārlaulības attiecībām. Nejauši viņš iepazīstas un iemīlas sava priekšnieka mīļākajā.

"Dzīvoklis" kļuva gan par kritiķu atzītu, gan komerciāli veiksmīgu filmu. Tā tika nominēta desmit Amerikas Kinoakadēmijas balvām no kurām ieguva piecas kategorijās labākā filma, labākais režisors, labākais oriģinālscenārijs, labākais mākslinieka darbs un labākā montāža. Gan Lemons, gan Makleina par savu sniegumu ieguva Zelta globusa balvu. Kopš filmas izdošanas, "Dzīvoklis" tiek uzskatīta par vienu no visu laiku labākajām filmām, parādoties gan Amerikas Kinoinstitūta, gan Sight and Sound žurnālā labāko filmu sarakstos. "Dzīvoklis" bija viena no pirmajām 25 filmām, kas 1989. gadā tika iekļauta ASV Kongresa bibliotēkas Nacionālajā kinoreģistrā kā "kulturāli, vēsturiski vai estētiski nozīmīga filma".

Atsauces

Ārējās saites 

1960. gada filmas
ASV filmas
Billija Vaildera filmas
Reomīra grāds

Reomīra grāds ir  (°R jeb °Ré) ir temperatūras mērvienība. Mūsdienu Reomīra skala ir pielāgota Celsija skalai, tās nulles punkts ir ūdens sasalšanas temperatūra jūras līmenī, bet ūdens viršanas temperatūra ir 80 oRé.

Reomīra grādu skalu izgudroja Francūzis Renē Reomīrs 1730.gadā. Viņa skalas termometrs saturēja atšķaidītu etanolu (spirtu) un pieņēma, ka ūdens sasalšanas temperatūra ir 0°, un caurule tika iedalīta grādos, no kuriem katrs bija viena tūkstošdaļa no tilpuma, ko saturēja termometrs. Viņš ierosināja izmantot tādu spirta koncentrāciju, lai tas sāktu vārīties pie 80 °Ré, tas ir, kad tā tilpums ir palielinājies par 8%. Viņš izvēlējās spirtu, nevis dzīvsudrabu, jo tas izplešas redzamāk, taču tas radīja problēmas: viņa sākotnējie termometri bija ļoti apjomīgi, un spirta zemā viršanas temperatūra padarīja tos nepiemērotus daudziem gadījumiem. Instrumentu veidotāji parasti izvēlējās dažādus šķidrumus un pēc tam izmantoja 80 °Ré, lai apzīmētu ūdens viršanas temperatūru, radot daudz neskaidrību. Kopš 18. gadsimta beigām termometros tika lietots gandrīz tikai dzīvsudrabs, bet Reomīra grādu pieskaņoja Celsija grādam attiecībā 0,8:1.

Mūsdienās Reomīra grādus gandrīz nelieto un tie nav iekļauti standarta metroloģijā.

Atsauces

Ārējās saites 

Temperatūras mērvienības
Tamperes Pirkalas lidosta

Tamperes Pirkalas lidosta (IATA: TMP, ICAO: EFTP; Finnish: Tampere-Pirkkalan lentoasema, Swedish: Tammerfors-Birkala flygplats) atrodas Pirkalā, Somijā, 13 kilometrus no Tamperes centra.

Vēsture 
Tamperes lidosta tika dibināta 1936. gadā Hermeles apkaimē, kas atrodas 6 km no Tamperes centra. Tolaik lidostu ar Helsinkiem, Vāsu, Oulu un Kemi savienoja Aero O/Y (tagad Finnair ). Pirmā termināļa ēka tika uzcelta 1941. gadā. Karhumäki Airways sāka lidot uz Stokholmu pagājušā gadsimta piecdesmitajos gados. Skrejceļš tika noasfaltēts 1958. gadā. No 1936. līdz 1979. gadam Härmälä lidosta apkalpoja 1,5 miljonus pasažieru. 1979. gadā tika slēgta Hermeles lidosta un atvērta jaunā Tamperes Pirkalas lidosta.  

Pašreizējā 1. termināļa ēka tika pabeigta 1996. gadā.  Ryanair sāka lidojumus uz Tamperi Pirkalu 2003. gada aprīlī. Tā pirmie galamērķi bija Stokholma-Skavsta, Londona-Stansteda, Frankfurte-Hāna un Rīga. Tas padarīja lidostu par vienu no visstraujāk augošajām Somijas lidostām un palielināja tās ikgadējo pasažieru skaitu no 256 380 līdz 709 356 no 2000. līdz 2008. gadam. 2011. gadā Ryanair bija 13 galamērķi no Tamperes Pirkalas. Wizz Air lidoja uz Gdaņsku 2010. un 2011. gada vasarā. airBaltic atsāka lidojumus uz Rīgu 2017. gada martā.

Zemo izmaksu aviokompāniju 2. terminālis tika renovēts 2014.–2015. gadā.  Tomēr 2015. gada aprīlī Ryanair paziņoja, ka lidmašīnu trūkuma dēļ atcels visus maršrutus no Tamperes 2015.–2016. gada ziemas sezonā. Ryanair 2016. gada pavasarī atsāka satiksmi tikai uz Brēmeni un Budapeštu.

Aviokompānijas un galamērķi

Transports no lidostas 

Lidosta ir savienota ar Tamperes pilsētas centru (25 minūtes) ar 103. maršruta autobusu, kas kursē dažas reizes dienā tieši pēc lidmašīnu nolaišanās.   Autobusa maksa par vienu biļeti uz Tampere ir 5,50 eiro  (zonas A+B+C). 90 minūšu laikā pēc biļetes iegādes var pārsēsties uz jebkuru citu autobusu, tramvaju vai piepilsētas vilcienu, kas kursē Tamperes un dažās kaimiņu pašvaldībās.

Autobuss 39A ved uz Pirkkalas centru, kur var pārsēsties uz vairākiem autobusiem, kas kursē uz Tamperi vai Nokiu.

No Tamperes autoostas ir pieejami tālsatiksmes savienojumi uz Helsinkiem un citām pilsētām. Sarakstus un cenas var atrast Matkahuolto tīmekļa vietnē.

1. termināļa priekšā ir pieejami taksometri.

Atsauces 

Lidostas Somijā
Raksti, kuru apgalvojumiem nepieciešamas atsauces
Koordinātas Vikidatos
Mongolfjē

Mongolfjē bija brāļu Žozefa Mongolfjē un Etjēna Mongolfjē uzbūvētais karstā gaisa balons. Balons bija 33 metrus diametrā un pacēlās 1800 metrus augstumā. Pirms lidojuma balonu piepildīja ar karstu gaisu, ko ieguva sadedzinot salmus, bet gaisā pacelšanos nodrošināja kokogles.

Pirmais veiksmīgais izmeģinājums notika 1782.g. un pirmais cilvēka lidojums ar gaisa balonu notika 1783.g. 21.novembrī.

Atsauces
Guldža

Guldža (), arī Kulža (kazahu: قۇلجا, Құлжа) vai Inina  — Yīníng Shì) ir Iles Kazahu autonomās prefektūras galvaspilsēta Iles upes krastā Siņdzjanas Uiguru autonomā reģionā Ķīnas Tautas republikas ziemeļrietumos. Atrodas netālu no Kazahstānas robežas.

Vēsture 
13. gadsimtā pazīstama kā Almalika, Čingishana dēla Čagataja valsts galvaspilsēta, no 1347. līdz 1462. gadam Mogulistānas galvaspilsēta. 
17. gadsimtā to pakļāva Džungārijas haniste, kuru 1755. gadā sagrāva mandžūru Cjinu dinastijas karaspēks.

No 1871. līdz 1881. gadam Guldžu okupēja Krievijas impērijas karaspēks. 1913. gadā ķīnieši to pārdēvēja par Ininu, no 1944. līdz 1949. gadam tā bija PSRS satelītvalsts Austrumturkestānas Republikas galvaspilsēta. Kopš 1954. gada Iles Kazahu autonomās prefektūras galvaspilsēta.

Atsauces 

Ķīnas pilsētas
Džeisons Robardss

Džeisons Nelsons Robardss jaunākais (, dzimis , miris ) bija ASV aktieris.

Savas karjeras laikā ieguvis divas Amerikas Kinoakadēmijas balvas, Tony balvu, Emmy balvu un Kannu kinofestivāla labākā aktiera balvu.

Sākotnēji piedalījies vairākās veiksmīgās Brodvejas lugās. Kino debitējis ar 1959. gada filmu The Journey. 60. gados piedalījies filmās Doc Holliday (1967), The Night They Raided Minsky's (1968) un "Reiz rietumos" (1968). Par lomām filmās "Visi prezidenta vīri" (All the President's Men, 1976) un "Džūlija" (1977) ieguvis Amerikas Kinoakadēmijas balvu kategorijā labākais aktieris otrā plāna lomā. Piedalījies arī filmās Melvin and Howard (1980), "Filadelfija" (1993) un "Magnolija" (1999), kas bija arī viņa pēdējā kinoloma.

Ārējās saites 

1922. gadā dzimušie
2000. gadā mirušie
Amerikāņu kinoaktieri
Ilinoisā dzimušie
Kinoakadēmijas balvas ieguvēji aktieri
Emmy balvas ieguvēji
Tony balvas ieguvēji
Šī trakā, trakā, trakā, trakā pasaule

"Šī trakā, trakā, trakā, trakā pasaule" () ir 1963. gada ASV komēdijas filma, kuras režisors un producents ir Stenlijs Krāmers. Filmā galveno lomu atveido Spensers Treisijs un tā laika labākie komiķi Edija Adamsa, Miltons Berle, Sids Sīzars, Badijs Hakets, Etela Mermana, Dorotija Provine, Mikijs Rūnijs, Diks Šons, Fils Silverss, Terijs Tomass un Džonatans Vinterss.

Filma ir par grupu svešinieku, kuri dodas pāri Kalifornijai, lai atrastu noziedznieka nozagtus 350 000 tūkstošus ASV dolārus.

"Šī trakā, trakā, trakā, trakā pasaule" guva gan kritiskus, gan komerciālus panākumus. Filma tika nominēta sešām Amerikas Kinoakadēmijas balvām, no kurām ieguva vienu kategorijā labākā skaņas montāža, kā arī divām Zelta globusa balvām. Amerikas Kinoinstitūts filmu ierindoja savā 100 smieklīgāko filmu saraksta 40. vietā.

Atsauces

Ārējās saites 

1963. gada filmas
ASV filmas
Stenlija Krāmera filmas
Kinokomēdijas
Stenlijs Krāmers

Stenlijs Ērls Krāmers (, dzimis , miris ) bija ASV kinorežisors un producents.

Strādājis kā neatkarīgais režisors un producents. Pazīstams ar savām filmām par dažādām sociālām problēmām, kā rasismu (The Defiant Ones (1958) un "Uzmini, kas atnāks uz pusdienām?" (Guess Who's Coming to Dinner, 1967)), kodolkaru (On the Beach (1959)), alkatību ("Šī trakā, trakā, trakā, trakā pasaule" (1963)), kreacionismu un evolūciju ("...tas vētru pļaus" (Inherit the Wind, 1960)) un fašismu ("Nirnbergas prāva" (Judgment at Nuremberg, 1961)). Bijis producents tādām pazīstamām filmām kā High Noon (1952) un The Caine Mutiny (1954).

Deviņas reizes ticis nominēts Amerikas Kinoakadēmijas balvai gan kā par labāko filmu, gan kā labākais režisors. 1961. gadā ieguvis Kinoakadēmijas Ērvinga Tālberga memoriālo balvu.

Ārējās saites 

1913. gadā dzimušie
2001. gadā mirušie
Amerikāņu kinorežisori
ASV kinoproducenti
Ņujorkā dzimušie
Zelta globusa balvas ieguvēji
Noķert zagli

"Noķert zagli" () ir 1955. gada ASV romantisks trilleris, kura režisors un producents ir Alfreds Hičkoks. Filmā galvenās lomas atveido Kerijs Grānts un Greisa Kellija. Filma balstīta uz Deivida Dodža 1952. gada romāna ar tādu pašu nosaukumu.

Filma ir par bijušo zagli (Grānts), kurš atpūšoties Franču Rivjērā, atklāj, ka kāds viņa stilā sāk aplaupīt bagātniekus.

"Noķert zagli" ieguva pārsvarā pozitīvus kritiķu vērtējumus. Roberts Bērkss ieguva Amerikas Kinoakadēmijas balvu kategorijā "Labākais operatora darbs".

Ārējās saites 

1955. gada filmas
ASV filmas
Alfreda Hičkoka filmas
Paramount Pictures filmas
Bogdans Bogdanovičs

Bogdans Bogdanovičs (; dzimis  Belgradā) ir serbu basketbolists, spēlē vieglā uzbrucēja pozīcijā, Serbijas basketbola izlases dalībnieks. Pašlaik (2022) pārstāv NBA klubu Atlantas "Hawks". B. Bogdanovičs ir olimpisko spēļu, Pasaules kausa un Eiropas čempionāta sudraba medaļas ieguvējs Serbijas izlases sastāvā. Pirms nonācis NBA sasniedza labus panākums Eirolīgā, tostarp kļūstot par līgas čempionu 2017. gadā.

Karjera 
Basketbolā trenēties sācis jauniešu komandā ŠKK Zvezdara dzimtajā Belgradā. Vēlāk nonācis Belgradas "Partizan" sistēmā.

2014. gada NBA draftā B. Bogdanoviču izraudzījās Fīniksas "Suns" ar kopējo 27. kārtas numuru pirmajā kārtā. Pēc drafta spēlētājs turpināja spēlēt Eiropā, noslēdzot līgumu ar vienu no labākajiem klubiem Stambulas "Fenerbahçe". Tā sastāvā viņš kļuva par Eirolīgas čempionu 2017. gadā un divreiz uzvarēja Turcijas basketbola līgā (2016, 2017).

2016. gada NBA drafta naktī Fīniksas "Suns" tiesības uz B. Bogdanoviču aizmainīja uz Sakramento "Kings" pret Markīzu Krisu (kopā ar B. Bogdanoviču aizmainīti tika vēl divi spēlētāji un nākotnes drafta tiesības). Vēl vienu sezonu aizvadījis Stambulā, 2017. gada jūlijā B. Bogdanovičs noslēdza līgumu ar "Kings", kuriem joprojām piederēja tiesības uz spēlētāju. Savā pirmajā sezonā NBA viņš tika iekļauts NBA simboliskajā debitantu otrajā izlasē, kā arī piedalījās Rising Stars Challenge MVP spēlē 2017. gada Visu Zvaigžņu spēles nedēļas nogales ietvaros, kur tika atzīts par spēles vērtīgāko spēlētāju.

2020. gada novembrī "Kings" mēģināja veikt sign-and-trade maiņas darījumu, nosūtot B. Bogdanoviču uz Milvoki "Bucks". Šis darījums neizdevās un 24. novembrī spēlētājs noslēdza 4 gadu līgumu ar Atlantas "Hawks", kas paredz 72 miljonu dolāru lielu atalgojumu.

Nacionālā izlase 
Spēlējis Serbijas jaunatnes izlasēs. Serbijas pieaugušo izlases sastāvā izcīnījis 2016. gada olimpisko spēļu, Pasaules kausa un Eiropas čempionāta sudraba medaļas. 2019. gada FIBA Pasaules kausa turnīrā B. Bogdanovičs kļuva par turnīra rezultatīvāko spēlētāju, taču Serbijas izlase palika tikai 5. vietā noslēguma tabulā.

Atsauces

Ārējās saites 

1992. gadā dzimušie
Belgradā dzimušie
Serbijas basketbolisti
Vieglie uzbrucēji
Sakramento "Kings" spēlētāji
Atlantas "Hawks" spēlētāji
2016. gada vasaras olimpisko spēļu dalībnieki
Olimpiskās sudraba medaļas ieguvēji
Basketbola Eirolīgas čempioni
Vasilijs I Dmitrijevičs

Vasilijs I Dmitrijevičs (, 1371–1425) bija Maskavijas lielkņazs no 1389. gada līdz savai nāvei. Lietuvas valdnieka Vītauta Dižā znots.

Dzīvesgājums 
Dzimis 1371. gada 30. decembrī Maskavā Maskavas kņaza un Vladimiras lielkņaza Dmitrija Joanoviča ("Donska") ģimenē.  
1382. gadā hans Tohtamišs piešķīra vietvalža jarliku viņa tēvam, tomēr 11-gadīgo Vasiliju aizveda kā ķīlnieku uz Zelta ordas zemēm. 1386. gadā viņam izdevās aizbēgt no gūsta un nākamajā gadā ierasties Lietuvas dižkunigaitijā, kur viņu saderināja ar valdnieka Vītauta Dižā meitu Sofiju (1371—1453).

Pēc tēva nāves 1389. gadā Vasilijs kļuva par Vladimiras lielkņazu un ieguva Zelta Ordas vietvalža jarliku.

1390. gada Ziemassvētkos viņš Kolomnā salaulājās ar princesi Sofiju un kļuva par Lietuvas sabiedroto, 1392. gadā no Zelta ordas nopirka tiesības uz Ņižņijnovgorodas kņazisti, Muromas un citām dalienas ķņazistēm. 
1395. gadā hans Tohtamišs solīja Lietuvas dižkunigaitim Vītautam kļūt arī par visas Krievzemes un Novgorodas valdnieku, ko solīja atbatbalstīt arī Vācu ordenis.    
Kad 1399. gadā Vītauta vadītais karaspēks cieta sakāvi pret Zelta ordas karavadoni Edigeju kaujā pie Vorsklas un krita daudzi krievu kņazi, Lietuva noslēdza jaunu personālūniju ar Poliju un zaudēja cerības iegūt varu pār visiem krievu kņaziem.   
1406. gadā Vasilijs Dmitrijevičs pie Tulas noslēdza pamieru ar savu sievastēvu Vītautu, bet robežkonflikti turpinājās līdz 1408. gadam, kad Lietuvas dižkunigaiša Aļģirda dēls Švitrigailis pārgāja Vasilija pusē.
Tā paša gada rudenī Edigeja vadītais karaspēks uzbruka Maskavai un piespieda lielkņazu Vasiliju I Dmitrijeviču atsākt maksāt meslus Zelta ordai, bet Švitrigailis atgriezās Lietuvā.

Ārējās saites 

Maskavijas lielkņazi
Rurika dinastija
ASTROWORLD

ASTROWORLD ir amerikāņu repera Travis Scott trešais studijas albums. Tas tika izdots 2018. gada 3. augustā, izmantojot Cactus Jack Records un Grand Hustle Records, un to izplatīja Epic Records. Albums seko viņa otrajam studijas albumam Birds In the Trap Sing McKnight (2016) un viņa sadarbības albumam Huncho Jack, Jack Huncho (2017) ar Quavo.

Albumā ir viesu vokāli no The Weeknd, Kid Cudi, Frank Ocean, Drake, James Blake, Philip Bailey, 21 Savage, Swae Lee, Gunna, NAV, Quavo, Takeoff, Juice WRLD, Sheck Wes un Don Toliver un citiem. Ražošanu veica vairāki producenti, tostarp pats Skots, Maiks Dīns, Alens Riters, Hit-Boy, WondaGurl, Tay Keith, Tame Impala, Frenks Djūks, Sonny Digital, Murda Beatz un Thundercat.

Albuma nosaukums ir nosaukts neesošā tematiskā parka Six Flags AstroWorld vārdā, kas pirms tā slēgšanas atradās Hjūstonā, Teksasā. Skots, Hjūstonas iedzīvotājs, vēlējās, lai albums izklausītos kā "atrakciju parka atņemšana bērniem". Viņš arī raksturoja albumu kā turpinājumu savam debijas albumam Rodeo (2015). ASTROWORLD ir hiphopa un psihedēliskā repa albums, kurā ir iekļauti trapa un psihodēliskās mūzikas elementi. Albumu atbalstīja četri singli "Butterfly Effect", "Sicko Mode", "Yosemite" un "Wake Up".

ASTROWORLD saņēma plašu atzinību un labi uzstājās komerciāli, debitējot ASV Billboard 200 virsotnē ar 537 000 albumiem līdzvērtīgu vienību, no kurām 270 000 bija tikai pārdošanas apjomi. Amerikas Ierakstu industrijas asociācija (RIAA) to ir sertificējusi ar trīskāršo platīnu. Tas ieguva Gada albumu 2019. gada BET Hip Hop Awards balvu pasniegšanas ceremonijā. Vairākas publikācijas albumu nosauca par vienu no labākajiem 2018. gada un desmitgades albumiem.

Dziesmu sarakts 

2018. gada albumi
Travis Scott albumi
40A. autobusu maršruts (Rīga)

40a. autobusu maršruts bija Rīgas sabiedriskā transporta autobusu maršruts, kas kursēja no Centrāltirgus Rīgas centrā līdz Ziepniekkalnam. Maršruts tika pārveidots par 42.autobusu maršrutu,  2008. gada 1. janvārī.

40a. autobusu maršruta kopējais garums bija 18,410 km. Maršruta Centrāltirgus — Ziepniekkalns kopējais garums bija 8,867 km, bet maršruta Ziepniekkalns — Centrāltirgus kopējais garums bija 9,543 km.

Pirms maršruta pārveidošana darbdienās pa 40a. autobusu maršrutu kursēja tikai 3 autobusi, bet brīvdienās — tikai 2 autobusi.

40a. autobusu maršrutu apkalpoja RPPU ''Imanta'' un SIA ''Rīgas satiksme''  6. autobusu parks.

Maršruts 
Centrāltirgus — Ziepniekkalns kursēja pa šādām ielām: Gogoļa iela, Lāčplēša iela, Salu tilts, K. Ulmaņa gatve, Telts iela, Vienības gatve un Ozolciema iela.

Ziepniekkalns — Centrāltirgus kursēja pa šādām ielām: Ozolciema iela, Vienības gatve, K. Ulmaņa gatve, Salu tilts, Lāčplēša iela, Gogoļa iela, Dzirnavu iela, Satekles iela, Marijas iela un Gogoļa iela.

Pieturvietas 
40a. autobusu maršrutā pavisam kopā bija 24 pieturas. Maršrutā Centrāltirgus — Ziepniekkalns bija 11 pieturas, bet maršrutā Ziepniekkalns — Centrāltirgus bija 13 pieturas.

Atsauces

Skatīt arī 
 Rīga
 Autobusu satiksme Rīgā
 Trolejbusu satiksme Rīgā
 Tramvaju satiksme Rīgā
 Sabiedriskais transports Rīgā
 Rīgas Satiksme
 Rīgas metropolitēns

Autobusu satiksme Rīgā
40E. autobusu maršruts (Rīga)

40e. autobusu maršruts bija Rīgas sabiedriskā transporta eksprešu autobusu maršruts, kas kursēja no Centrāltirgus Rīgas centrā līdz Ziepniekkalnam. Maršruts tika slēgts 2006. gada 1. februarī.

40e. eksprešu autobusu maršruta kopējais garums bija 17,2 km. Maršruta Centrāltirgus — Ziepniekkalns kopējais garums bija 8,6 km, bet maršruta Ziepniekkalns — Centrāltirgus kopējais garums bija 8,6 km.

Pirms maršruta slēgšana pa 40e. autobusu maršrutu kursēja tikai 2 autobusi, bet brīvdienās — tikai 2 autobusi.

40e. eksprešu autobusu maršrutu apkalpoja RPPU ''Imanta'' un SIA ''Rīgas satiksme'' 6. autobusu parks.

Maršruts 
Ziepniekkalns — Centrāltirgus kursēja pa šādām ielām: Ozolciema iela, Valdeķu iela, Tadaiķu iela, Vaiņodes iela, K. Ulmaņa gatve, Salu tilts, Lāčplēša iela, Gogoļa iela, Dzirnavu iela, Satekles iela, Marijas iela, Gogoļa iela.

Centrāltirgus—Ziepniekkalns kursēja pa šādām ielām: Gogoļa iela, Lāčplēša iela, Salu tilts, K. Ulmaņa gatve, Vaiņodes iela, Tadaiķu iela, Valdeķu iela un Ozolciema iela.

Pieturvietas 
40e. eksprešu autobusu maršrutā pavisam kopā bija 14 pieturas. Maršrutā Centrāltirgus — Ziepniekkalns bija 7 pieturas, bet maršrutā Ziepniekkalns — Centrāltirgus bija 7 pieturas.

Skatīt arī 

 Rīga
 Autobusu satiksme Rīgā
 Trolejbusu satiksme Rīgā
 Tramvaju satiksme Rīgā
 Sabiedriskais transports Rīgā
 Rīgas Satiksme
 Rīgas metropolitēns

40e